[{"text_idx": "#000003", "text": "No\u0303gene: rahandusministri ka\u0308itumine sundis mind Reformierakonnast lahkuma"}, {"text_idx": "#000004", "text": "Ligi veerandsada aastat Reformierakonda kuulunud Paavo No\u0303gene tunnistas saates \"Otse uudistemajast\", et astus erakonnast va\u0308lja, sest talle ei sobinud erakonnakaaslasest rahandusministri Mart Vo\u0303rklaeva kriitika presidendi kantselei kulutuste kohta."}, {"text_idx": "#000006", "text": "\"Ma olen Reformierakonda kuulunud 22 aastat ja to\u0303esti ma olen seda mo\u0303tet mo\u0303lgutanud ka varem, et ehk oleks aeg va\u0308lja astuda. Aga u\u0308hel hetkel lihtsalt saab sul karikas ta\u0308is, et kas sa soovid selle erakonna vo\u0303i selle poliitilise valdkonnaga olla ka juriidiliselt seotud. See on ikkagi poolt poliitilise kultuuri ku\u0308simus ja selle viimase hoobi ikkagi andis see, kuidas ka\u0308itutakse vabariigi presidendiga, sest see pole lihtsalt ilus,\" so\u0303nas No\u0303gene."}, {"text_idx": "#000007", "text": "\"Ei ole minu, ei ole teie, ei ole ha\u0308rra Vo\u0303rklaeva ega kellegi kolmanda asi kommenteerida, kuhu so\u0303ja ajal ja kuna lendavad president, peaminister, va\u0308lisminister, kaitseminister. Lennaku, kuhu nad peavad vajalikuks lennata,\" so\u0303nas No\u0303gene."}, {"text_idx": "#000008", "text": "\"Minu arvates ja\u0308a\u0308b nagu sellisest talupoja mo\u0303istusest kohati puudu, ja siis sai tehtud otsus, et aitab ku\u0308ll,\" lisas No\u0303gene."}, {"text_idx": "#000009", "text": "Reformierakondlasest peaministri Kaja Kallase reageeringut tema abikaasa Arvo Halliku Venemaa a\u0308rihuvide ilmsikstulemisele kommenteerides u\u0308tles No\u0303gene, et selleks, et Eesti saaks minna edasi ja Kaja Kallas ise saaks minna edasi, peaks ta ilmselt tegema po\u0303himo\u0303ttelise otsuse ehk tagasi astuma."}, {"text_idx": "#000010", "text": "\"Kaja Kallas on olnud so\u0303ja ajal Eestile suurepa\u0308rane peaminister. Ta on va\u0308ga ha\u0308sti muutnud Eestit suuremaks, ta on kaitsnud va\u0308ga jo\u0303uliselt Ukrainat. Aga ta on ka va\u0308ga jo\u0303uliselt u\u0308les ehitanud moraalistandardit. Siin on nu\u0308u\u0308d minu arvates to\u0303esti see probleem, et kui mina oleksin ko\u0303rge riigiametnik vo\u0303i siis minister, kes on poolteist aastat viidanud ko\u0303ikidele teistele nii Eestis kui ka va\u0308ljaspool Eestit, et ei tohi Venemaal ja Venemaaga enam suhteid ajada, et need tuleb ko\u0303ik vo\u0303imalikult ruttu lo\u0303petada, aga siis ma saan teada poolteist aastat hiljem, et mu ooperidirigendist isa ja\u0308tkuvalt dirigeerib kuskil Venemaal. Ja mina olen olnud selle so\u0303numi eestvedaja. Minu usutavus on sellega lo\u0303ppenud, ma ei saa selles rollis ja\u0308tkata,\" selgitas No\u0303gene oma seisukohti."}, {"text_idx": "#000011", "text": "Mari Peegel, intervjueeris Indrek Kiisler"}, {"text_idx": "#000013", "text": "No\u0303gene: riigikogu liikmete praegune palk ei too sinna paremaid inimesi"}, {"text_idx": "#000017", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000022", "text": "Tartu uus juhendaja: treener ei ole kunagi rahul, aga liigume o\u0303iges suunas"}, {"text_idx": "#000023", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000027", "text": "Valimiskomisjoni juht tegi valimisseaduste muutmise paketi maatasa"}, {"text_idx": "#000032", "text": "Kallas: maksudiskussiooni puudumine on olnud valdav kriitika"}, {"text_idx": "#000033", "text": "Norstat: rahulolematus valitsusega on viimaste aastate ko\u0303rgeimal tasemel"}, {"text_idx": "#000046", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000048", "text": "Vahemere migratsioonisurve a\u0308hvardab Euroopa tu\u0308lli ajada"}, {"text_idx": "#000050", "text": "Vabariigi valimiskomisjon suhtub kriitiliselt valitsuse plaanidesse"}, {"text_idx": "#000051", "text": "Valmimas on Venemaa vastaste sanktsioonide 12.-s pakett"}]